經數: 一七○六

經名: 仁王護國般若波羅蜜經疏神寶記卷第三

頁數: 三○一

上              欄

習下. 約聽說而無聽說歸於般若. 故一切法

皆如也. 次結修護佛果. 謂若如上所明. 是卽

護佛果體. 亦護薩婆若. 十方等一切果德. 爲

若此也. 二明時衆得益. 如疏釋可知

釋菩薩敎化品

敎以利他爲本. 不利物則何以爲敎. 化以自

行爲先. 不克修則何以成化. 故前明觀空. 所

以成今之自行. 今明敎化. 所以生後世之利

他. 此敎化品正當答前內護次問也. 以自他

言之. 不別而別. 卽利他行. 於是初釋品題凡

爲三對. 言敎化者. 敎謂敎示衆生離一切惡.

化謂化轉物機修一切善. 此善惡對也. 佛以

此敎化衆生. 得成菩薩. 此聖凡對也. 又以此

法化諸國王. 令識般若. 此眞俗對也. 凡明化

轉有三義. 卽其旨也云云. 然此品雖正明內

護. 旣化諸國王實兼於外. 雖依俗諦. 旣令識

般若達諸法空. 而實兼具諦故. 此一釋其理

貫通義斯明矣. 二隨釋. 白佛言下. 爲二. 初發

問. 言護十地行菩薩者. 此應二重能所. 謂一

以般若爲能護. 諸法爲所護. 二以十地行爲

所護. 菩薩爲能護. 護何所護護其不墮偏邪.

斯爲者爾. 云何行可行等. 凡設三問. 謂菩薩

行者. 其行甚通. 今於其中何行可行一也. 又

於其中有自有他. 爲依何位行而化衆生二

也. 夫見衆生有著有離. 今以何相而見衆生

堪受化邪. 準下判答. 則五忍是其行也. 十地

是其位也. 自他皆幻是其相也. 其旨曉然矣.

又此經下. 重判自他. 復宗標目. 不別而別. 卽

利他行也. 佛言下. 答文爲二初分科. 次廣釋

中              欄

云云. 然以五忍答初問者. 謂伏忍等五是菩

薩法. 約位始終各分三品. 一一有增進之相.

而位不定住. 合俱空之旨. 安於諦理. 故通得

稱忍. 是爲菩薩行之所依. 則行於可行也. 廣

釋中. 疏以五忍與六種性合釋及所斷惑相

文義交加. 頗不易明. 應先出異相而後得以

會之. 所以異相者. 據常所釋. 別敎初地證道

同圓. 已破無明. 卽能分身百界作佛. 而此經

所出十地乃分爲四. 謂前三後一以對十地 .

則前二猶是信順二忍. 後三始破無明. 若然

則與初地證道同圓分果垂[&FFFF]#其異一也. 又

所斷惑信順二忍. 止斷三界色心[&FFFF]#重煩惱.

此與常途有異二也. 於此須知敎證二途. 約

證道論. 固當如向同圓是也. 今取敎道爲義.

不妨十地殊品故. 所破惑義有進否. 是應義

立. 無生忍位分上中下. 如今文是也. 以其根

有利鈍. 利者於初三品卽破無明. 其次中三

始破. 又其次者後三方破. 旣許初破. 不妨證

與圓同. 其次未斷猶居信順. 亦影略互顯爾.

至於後三斷位方定. 猶下根受接其位定故是

也. 而所破惑雖分色心[&FFFF]#細之異. 於其利者.

卽是無明. 鈍卽見思. 復何固必. 肉復悉檀被

物. 初無定法. 說有殊途. 母以名相爲惑. 有志

學者所宜盡心. 如其不然置之可也. 經言發

相信者. 位當別信. 卽發起信心之前相也. 疏

亦作想. 所謂理具此相. 依理起想等. 亦其義

也. 但與今圓別異耳云云. 伏忍之初十住是

也. 據位格量. 猶是二乘. 而言超過者. 約知中

智解能伏無明故也. 疏又約圓信釋者. 或恐

下              欄

取同除四住此處爲齊之文釋也. 然而彼以伏

無明爲過. 此以斷爲過. 其義旣通進退無咎.

亦爲接下長養聖胎義便故. 從容於此. 若論

出胎. 合在分眞. 或別有意云云. 此下疏文疑

多一二字. 文末當云出聖胎也. 起乾慧下. 未

有理水. 本當聞慧之初故云乾慧. 今在思修

位中言者. 恐是仍前之說故起自乾慧. 其實

正當伏忍位也. 疏判位. 本當但釋名差間耳.

疑多一結句. 千字之非. 經旣已正殆無用耳.

亦有十心通名爲意. 所以四意止念處. 於身

受心法令不起邪倒故. 三意止三善根. 令不

起三毒故. 三意止三忍. 令不起三世因果念

故. 如疏云云. 復有下. 明十向. 卽道種性位.

亦由修上伏忍. 進入平等道. 與初地聖道爲

因. 皆仍前望後之說. 則又有十種忍等. 以觀

對忍. 次第可知. 初觀色陰得戒忍者. 謂作

無作戒本陰色攝故. 觀色陰發於戒忍. 然不

言色攝所以. 此如別論云云. 以此觀識對知

見忍等. 如疏云云. 亦可因想入定受以法慧.

行以空脫. 識爲心王而能發受等故. 前後不

定. 觀三界因果空故. 得空等三忍. 如疏可知.

通觀二諦. 了法無常. 名無常忍. 達一切法空.

名無生忍. 然十向猶是道種性. 雖未無生而

得在不久. 是故云也. 又約無常等判二忍者.

亦一往耳. 自別行位言之. 亦可觀無常則安

於無常. 觀無生則安於無生. 初無定在也. 是

菩薩1十堅心者. 不出由前十忍成堅忍之德

云爾. 又信忍下. 標起忍位. 然以下三種信義

明之. 此當證信. 卽初地證道位也. 所謂善達

經數: 一七○六

經名: 仁王護國般若波羅蜜經疏神寶記卷第三

頁數: 三○二

上              欄

明中行者. 對位如經. 卽初二三地. 後諸對位

例此. 中行之言. 猶下文忍中行是也. 言斷三

界色煩惱縛者. 卽上三賢所斷[&FFFF]#惑. 非謂初

地始斷. 若據證道同圓. 合斷界外根本無明.

已如前示. 而此復言心煩惱者. 當是前所謂

色等單約色心說. 今約色心俱心兼而言之.

故當合論義爾. 如下文. 又言習煩惱者. 謂習

卽無明正使. 至後習無明盡相始分正習. 言

各有當也. 故知一家習氣之說. 最爲難明. 如

別論云云. 攝化中言一身多身者. 疏謂化身

實有之異. 然亦只是常途所謂分身百界千

界等. 旣曰分果. 自然無量身一身. 一身無量

身. 但約位淺深故. 以本從末則一身無量身.

以末從本則無量身一身. 亦所從言異. 則一

身之言卽空. 無量身卽假. 非一非無量卽中.

又以十五心下. 從分至極. 爲一切行本者. 謂

菩薩以四攝等. 共十五心始發行於此. 是爲

首義. 能生行本. 是謂種義. 如疏云云. 言斷三

界心等習煩惱者. 則兼前望後. 如上進退之

義是也. 故所斷惑有色心同異等別. 已如前

論. 言心色習煩惱等. 得非前以惑[&FFFF]#故色心

各斷. 此以位極其惑深細. 不唯不分色心. 亦

不分於正習. 則無習可斷也. 又若約等覺後

心. 倒修凡事. 亦斷微細等惑. 則有習可斷也.

而後文云雙斷正習者. 亦不妨兼有此義. 初

無在也. 故知聖賢分上諸佛境界. 終不可以

定量論也. 五明寂滅忍者. 謂望前四忍則有

盡不盡之異. 四明所謂因地雖斷未盡邊涯.

若正若習唯佛究盡. 殆有合於斯文. 以寂滅

中              欄

義則心色等想習皆除. 是猶能所待對. 其於

名相未能忘也. 若夫忍極. 極於無生極於無

滅. 則無心而不寂. 無想而不滅. 無滅滅處是

爲眞寂性義. 佛及菩薩之所同證. 故曰云云.

是亦同用忍智入金剛理定. 約修證說義. 云

用入. 無復別體. 以不次而次因果旣分. 則分

極之異. 故曰下忍中行等. 約忍分位. 則因名

菩薩. 果名薩婆若. 共觀第一義諦斷心習煩

惱下. 是以盡相無相. 分言盡相則望前而說

金剛後心是也. 盡相無相則兼後爲言. 極果

薩婆若是也. 至於超度二諦下. 是以等覺對

妙覺言之. 則第十一地爲薩云若. □一切智.

當是等覺之位. 覺非有非無下. 正當妙覺薩

婆若位. 據疏□一切種智. 已見中卷. 初二若

字益當上呼. 故知舊簡同異及□譯名義倒

矣. 由是論之則薩云若者. 猶爲未極. 約體以

言. 薩婆若者. 正當極位. 亦約用云. 所謂薩婆

若乘來化三界是也. 如是節釋. 則二者同異.

冷然可知. 故今存兩可之說. 及疏從前之釋.

皆從容云爾. 無定亦說也. 金剛喩定云者. 引

舊凡二說云云. 疏雖無可否. 今謂二處金剛

正自不同大經之喩. 則可譬此經金剛智定.

能破煩惱而自體不壞. 如經云云. 若大論所

謂以羊角龜甲能碎者. 此固物類相感. 直金

剛寶石耳. 本出大論. 今云. 出大經者. 恐誤. 正

言無嘶破聲者. 是也. 若楞伽所謂如金金剛

具不壞性. 卽此一文可證二異云云. 舊來多

不辯此故. 特表出之. 又下忍中行等配位. 凡

三義. 謂位有上下. 攝有因果. 入有前後. 如疏

下              欄

云云. 薩婆若. 上已□一切種智. 今又□一切

智. 此文恐誤云云. 等覺或有或無. 今般若附

通故不同別. 引二文爲證. 1益不言等覺是

也. 言心習無明盡相等. 如疏科釋云云. 是皆

窮幽極微之論. 所當盡心者也. 然以智言之.

雖能盡相而未盡無相. 則猶有智. 在智不自

亡. 則般若眞體無自而明. 此盡相之外更須

盡其盡者. 始謂薩婆若矣. 若乃薩云則猶在

智地. 故未足以至極. 至極則相無相皆盡. 所

以超度二諦者出乎境. 覺非有非無者出乎

智. 所謂同眞際等法性者. 亦假名爾. 苟出乎

此.  則彼自無有. 無彼無此則能所雙絶. 心明

了不可得. 無明安得而有乎. 此證智所以能

相而又能盡無相也. 使盡無明之相則旣盡

矣. 又云. 無明未盡當只是無相未盡. 爾若作

此釋. 亦不須料簡. 又此盡不盡相. 苟善其一

必盡其二. 使二而不善則一亦未也. 可以理

會難以言盡而言. 爲第十一地薩云若者. 當

是等覺. 容有未盡之理. 故云卽依前釋. 如前

復說. 有卽密明等覺之義. 或恐如後. 後釋文

誤. 作前二說皆可若. 薩婆若旣當妙覺. 證智

已極. 那得與薩云若同日語邪. 故知薩婆若

[&FFFF]#出名相思議之表. 歸[&FFFF]#一如而已矣. 以此

起化則名爲乘來化三界. 所謂御車達到猶

名爲乘是也. 2信乎經旨深微有如此者. 其可

忽諸云云. 無緣大悲下. 明攝化分齊. 謂究竟

果覺自行旣滿. 乘於智乘. 以無緣之緣. 緣三

界苦境衆生. 而行悲化. 故曰一切衆生等. 慈

旣有三. 悲應例爾. 故說云云. 善男子下. 明復

經數: 一七○六

經名: 仁王護國般若波羅蜜經疏神寶記卷第三

頁數: 三○三

上              欄

宗結攝. 1蓋能化所化機感化事. 從近言之. 總

不出一三界. 有合乎三界唯心之旨. 故復宗.

前釋雖正明自行而兼於利他. 雖急於拔苦

而亦通於樂. 要皆不出前諸文旨故也. 故曰

一切衆生煩惱不出三界藏等. 如前所謂三

界藏義是也. 但前明藏空. 今言所化境異. 二

十二根者. 疏釋總諸根義成若干數. 不無是

理. 然旣列於諸果報下. 又言不出三界. 疑若

無2他不出以三界六根言之. 則一十有八.

兼煖識息命總別□擧. 亦二十二. 其理頗直.

故倂出於此云云. 諸佛應化法身亦不出三

界者. 然以佛破四魔已不在三界之數. 今以

法身則無在不在. 以應化則示現無方. 應化

卽法. 故不在三界法身卽應. 故不出三界. 經

兼二意故云應化法身. 疏從後釋. 故曰三界

外無別衆生. 苟無別衆生. 則佛何所化而言

三界外邪. 是故我言下. 疏以聽說與之. 聽應

平呼. 謂以外道經說亦聽許有之如文. 然非

正理了義之說. 故曰非七佛所說也. 大有經

如後釋. 大經下. 引諸經通證三身體卽則四

土無別. 故知三界外無別三土明矣. 界內外

一. 斯言盡之. 次簡界外實有無者. 答中謂有

無不定均. 出聖敎明有無可知. 然法華於三

百由旬外權設化城. 則三界外別有方便. 約

界內外以言有無. 卽法性分假之別也. 若淨

名文者. 約十方刹土無有窮盡. 安以一方定

其有無邪. 又問. 均出聖敎而有無若此. 豈非

矛盾邪. 答中會通意者. 衆生有二種. 謂界內

實有死生果報之衆生. 界外則有法性因果

中              欄

變易之衆生. 而此經言無. 無分3斷之衆生.

餘經言有. 有變易之衆生. 此有無所以異也.

今云界外無變易之衆生恐誤. 或別有意. 請

更詳之. 亦應例云. 界內云有. 有分*斷之衆

生界內云無. 無變易之衆生其義可知. 故以

聲聞生界外例顯之云云. 生白銀世界者. 謂

無煩惱染汚也. 約無煩惱故無有生. 是亦一

往云爾. 而實聲聞無明全在. 豈得無生乎. [&FFFF]#

世師外道者. 卽上所斥大有師也. 彼以三界

外別有世界. 以依例正. 亦別有衆生. 若不區

別其所以異. 卽同外道邪說也. 又云. 起信有

云. 若說三界外更有衆生始起者. 卽是外道

經說. 正指今[&FFFF]#世師所計是也. 但彼兼明如

來藏義無始無終. 故不得說衆生始起. 此爲

異耳云云. 實理下. 則又據實而論. 謂本非有

無. 言有無者. 皆隨順悉檀之說. 亦破計對治

言也. 故曰有卽同凡外. 無卽同二乘. 若佛菩

薩實知實見. 則不有不無. 非如非異. 中實理

心. 不同三界分別情想. 此唯法華究竟開顯

之說也. 大王我常說下. 引昔證今. 以一切衆

生所斷三界惑業果報盡. 卽名爲佛亦名爲

覺. 間不容髮. 豈容衆生參於其間耶. 此中疑

多一覺字. 故知卽三道轉處爲佛爲智爲本

業行. 於五忍中悉皆具足. 更無別道. 豈有衆

生其在外乎. 衆生本業卽佛菩薩所修行者.

謂一切衆生從無始來本行事業. 當體無非

性德緣了. 與今五忍正等無異. 淨名所謂不

離癡愛起諸明脫是也. 亦可謂是從要結示.

故云. 於五忍中十四忍具足. 則三界不出一

下              欄

心. 一心不出自性. 故曰自性淸淨等. 疏則又

曰. 由煩惱故修行. 由修行故成德. 德成則果

滿. 推本言之其理一也. 白佛言下. 第二答次

問. 於中先牒問. 二答中先擧十地及佛行處

光明. 所謂過諸菩薩所行淸淨者. 卽究竟果

位所證妙境佛之知見是也. 還依此法敎化

衆生. 所護淸淨有在. 於是則爲無失. 如前料

簡云云. 文擧法華淨名二文. 以釋失義. 一往

似同而意則異云云. 次簡十地通局. 如前釋

云云. 次廣釋本業者. 如經文各有五. 謂百千

億等國境廣狹次第增數也. 釋國土有三云

云. 據此則智慧爲上. 神通次之. 說法爲下. 亦

可以之配同居等三. 則一往說法通三. 神通

但二. 智慧唯一. 分別雖爾. 通亦兼具. 安有下

土而無神通. 寂光而不說法者乎. 作四天王

等. 能現身相也. 修百法門等. 所行法門也二

諦心等. 地地別行也. 化一切衆生等. 通行也.

所以一一文中次第增勝者. 華嚴所謂隨分

隨力. [&FFFF]#谿云. 皆敎道之說也. 又疏引地經瓔

珞及此經. 凡三所出名相同異不無所以. 疏

亦未詳. 略不和會云云. 粟散王者. 按後釋云

小王數多猶如粟散. 位當中下品善. 猶今諸

侯附庸者是. 而文以次在人王上. 恐文倒爾.

瓔珞釋鐵輪位. 當十信之上品. 地經以當初

地. 據疏謂是別圓意別. 未知孰是云云 . 十善

中一一各十爲百法門者. 約十善互嚴云爾.

謂以一善當頭必具十善. 一一互論則爲百

善. 又以止行二善推之. 如不殺等具十行善.

以一行善具十止善. 亦其義也云云. 經云盡

經數: 一七○六

經名: 仁王護國般若波羅蜜經疏神寶記卷第三

頁數: 三○四

上              欄

三界原者. 謂原本之原猶惑也. 本或作源. 謂

性源也. 句有三五七九等差別. 如餘文云云.

有以三十二字爲首盧偈者. 未檢. 意恐只是

總要之義. 猶言都盧是也. 疏科偈頌云云. 三

寶凡多品. 今且歎二. 謂別相則相從可知. 言

一體則理性可了. 以大小乘別則隨敎不同.

以歸依則住持有在. 雖略歎二旨則備焉. 通

言寶者. 可尊可貴之義. 世尊導師者. 佛通號

也. 金剛體者. 法身不壞之稱也. 以自證則心

行寂滅. 而能轉大法輪利益群品也. 八辯洪

音謂所說法也. 雖出於佛而異類等解. 乃在

機故. 曰爲衆說由得道故. 萬億雖衆而所成

則一故. 當僧寶. 時六天人者. 欲界六天兼人

四衆. 在天雖無出家之法. 而能以心出家. 是

亦出家之道焉. 故言比丘菩薩. 三乘所以成

也. 五忍下. 別歎菩薩. 旣十四大士悉能諦了.

則始終因果無不該攝. 所以三賢十聖不離

五忍. 其於十四大士開合異爾. 功德則一也.

唯佛一人能盡源者. 究竟顯了獨推在佛. 是

亦得爲究竟僧寶故. 總結歸一體. 旣曰三寶

藏矣. 而又曰無量功德攝在中者. 總釋藏義

也. 是知三寶雖別而無量功德總攝其中. 亦

是三寶各有無量功德. 一以攝諸. 十善菩薩

發大心下. 頌伏忍等位. 離過功德也. 於中先

引古釋云云. 今斥不然. 故以別圓進退評之.

若別十信固所不當. 今判當是圓十信人. 所

謂同除四住此處爲齊. 若伏無明三藏則劣

是也. 又引法華文以證生有餘土. 而言漸次

者. 當是圓中漸次耳. 故知大心等言無非圓

中              欄

實. 十信始得謂是長別苦海. 又料簡與前三

敎格量. 與奪論之可知云云. 中下品善粟散

王等者. 謂十善等正列位也. 鐵輪王等六輪

位也. 習種等六種性也. 二天下等輪王所王

化境也. 文間錯爾. 對之可曉也云云. 七寶者.

指女等七寶. 此在輪王. 故不可作餘七寶釋.

列數中. 信當作住. 文誤也. 三世諸佛下. 正難

伏忍功德. 伏謂降伏. 調伏爲義. 以其能降伏

是妄心故. 始則能生三世佛果. 推本言之. 行

之初也. 中則以爲行源. 能成是難發心. 故行

之中也. 行則能至. 以其堅固不動. [&FFFF]#不由之

至於無生. 行之終也. 今疏以信作住. 讀者一

往以位正之. 不無此理. 但文推信心. 然亦未

必非十信也. 今故兩存之. 無明盤□者. 非般若

智力[&FFFF]#之能勝. 若得下. 明信功德. 文含兩意.

不出以別十信次第漸入至於初地. 若圓十

信卽入初住. 此猶大約言之. 若具明三不退

位對位. 如常云云. 問本業下. 簡十住中六心

退者. 先引經. 次對此經爲問答. 中二. 先擧喩

不定. 可知. 次依敎判答云云. 則通於四敎俱

有退義. 如文. □不言六心所以退者. 若據今

文. 尙有十向退者. 則十住六心不爲難矣. 以

今所判則初祇退者. 固自一途. 後三論退. 約

位淺深. 恐只是對位格量. 總不出是相似位

中義有進退故也. 然而日本師所難直據六

住. 已斷見惑離四趣生. 何得復有退邪. 往往

四明答時. 經籍已多散落. 不見今疏文故也.

故約別途具斷爲說. 各有其致. 母墮無窮. 發

下              欄

心畢竟二不別者. 謂初發心住與究竟卽. 雖

分極異而證道則同. 故二不別. 雖所證理一

而初發匪易. 故前心難. 善覺菩薩下. 頌上初

地. 能以四天王身修百法門. 以二諦平等心

而化衆生. 故曰俗如幻有等. 亦可謂照俗與

空等. 照眞與幻等. 眞俗不二. 故曰雙照平等

也. 始登一乘者. 本圓初住眞因之始. 今云入

地者. 意[&FFFF]#別圓. 地卽是住故也. 法華所謂乘

是寶乘遊於四方. 卽四十位也. 又般若所謂

初阿字門具足諸地功德. 乃至過[&FFFF]#無字可

說. 是卽無相道之謂也. 住以入理爲義. 言其

始也. 地以能生爲義. 言其終也. 以其始終得

名雖異. 而實入理功德該通. 皆得名之. 故曰

云云. 所以於第一義而不[&FFFF]#者. 據淨名則以

對善別法相言之. 今此則理極事遍. 始終一

如故. 其爲不動一也. 然疏復以眞似對形言

之. 是或一說. 今以圓頓論之故. 無不可. 離達

開士□利王者. 不出約王明位現形明化無

緣等明智. 疏釋明矣. 亦可謂無緣則非有. 無

相則非無. 非有非無是爲中道第三諦也. 亦

前所謂心諦. 蓋無非心性. 卽中義也. 又無無

等者. 疏釋可知. 亦可謂無有卽無前緣相. 無

無卽無無相. 是卽無生. 雖此分別其實不異.

故無二照. 圓覺所謂照與照者同時寂滅. 貴

在忘情. 會理則一也. 明慧空照者. 謂以能明

之慧. 照了人法. 無不皆空. 亦卽空而照故云

空照. 忍心無二者. 謂凡忍心必無能所之二.

是亦三諦皆絶待故中也. 出有入無者. 一如

疏釋直而未巧. 今亦可謂其文猶略. 具應云

經數: 一七○六

經名: 仁王護國般若波羅蜜經疏神寶記卷第三

頁數: 三○五

上              欄

出無入有爲變. 出有入無爲化. 惟出入於有

無之間. 所以爲變化生也. 善覺離明下. 頌

上信忍. 其人有三. 謂能以空忍斷三界見思

色等煩惱. 而猶有界外色心等無知故. 復還

用假觀觀之. 法性第一義空. 以二方便得入.

其於三諦無遺照矣. 實智緣寂者. 謂以實智

卽空中緣寂. 方便卽權智照假. 寂故了達無

生. 照故空有俱了. 亦可如疏所對云云. 空空

諦觀者. 謂以空觀照眞諦. 猶函蓋之相稱. 故

無二相也. 而以假故變化六道. 以空中故入.

則無間三諦理足也. 無二無照等. 卽前所照

所達了無二相. 無照而照照達理空. 焰勝法

現等. 頌上三地. 歸無相定. 謂是定. 能洗濯三

界惑心. 雖空慧寂然無所緣. 觀卽寂而照. 還

觀果報無量差別. 淨名所謂無我無造無受

者. 善惡之業亦不亡是也. 頌無生忍中. 云

遠達者. 卽第七地深入無生. 對後望前. 復云

遠達. 未度報身等者. 謂於後二十一生內.

七地菩薩有一生未盡. 故猶在分段. 盡此一

生卽入變易. 故曰進入法流地也. 二十一生

者. 1按後七地. 各有三品. 成二十一生. 謂以

中道正觀等入法流. 無所復□也. 若以證道.

本當初地. 今於八地始入. 則別接通敎道意

耳. 始入無緣等者. 謂其旣入法流. 始至八地

得無緣金剛忍定. 若約別論. 是亦金剛後心.

因中說果. 則不受三界界報生也. 三後愛習

等者. 謂七地雖已斷三界惑盡. 而猶以己智

未滿貪著佛智. 是謂愛習順道定也. 雖獨諦

了而未能亡. 至八地無生則盡之矣. 圓觀

中              欄

三世而曰反照等者. 謂八地菩薩照三世事.

如日之反照過去事也. 樂之出虛2見在事也.

源之無盡未來事也. 思之可知. 亦如起信明

觀三世. 與今意同云云. 由是觀之. [&FFFF]#不有妙

理在焉. 正可爲託事見理之明文. 習斯文者

得不致思乎. 灌頂下. 頌寂滅忍. 言在十二法

師上者. 謂前信忍卽三十心爲三. 幷十地前

九共成十二. 頂居其上. 是爲十二法師之上

也. 寂滅忍亦三品. 下中卽十地灌頂. 望妙覺

才一間耳. 故曰一轉卽入妙覺上品也. 常湛

然者. 謂其位極故法身究顯. 華嚴所謂淸淨

妙法身湛然應一切者是也. 對今分極之異.

餘三品士下. 疏釋詳矣. 亦可謂重總結前諸

位以顯圓極. 謂今所斷卽前正使之餘習. 乃

無明之末緣. 非極智[&FFFF]#能斷. 然皆出於根本

無明. 故曰習相有異新熏. 又曰. 故感唯窮二

諦極中道源者. 始得究盡也. 圓智無相下六

句. 一一皆3田字顯德. 餘三字隨德受稱. □

如疏釋可知. 言妙覺菩薩者. 亦猶十地名如

佛之類. 所謂因窮果海果徹因源. 乃其義也.

又曰五忍互明者. 謂長行則五忍文略. 與四

十二位合明而已. 今頌則五. 忍文廣而位在

其中. 十地妙覺出沒不同者. 謂今妙覺亦名

菩薩. 故出沒不同. 若言十地. 則因出果沒. 言

妙覺反是. 故曰大聖隨機轉文顯義. 初無定

在也. 三賢十聖下. 歎佛法身. 故以所居土顯

能依身. 亦是擧因肉果. 則修極法身居上品

寂光. 此理土也. 以事言之. 亦名無上報土. 是

則究竟在佛. 從事從理得二土名. 至若別圓

下              欄

有敎有證. 以敎道則別十地生於報土. 以證

道則圓初住生於華藏. 故曰云云. 得無障□

下. 疑缺一身字. 此下文頗□互當自此後屬

下妙覺極果止寂光淨土. 繼後一切衆生暫

住報止故云也. 共爲一段. [&FFFF]#以前文三重問

答. 遷入此中則文意頗順也. 而言一切衆生

暫住報者. 舊說云云. 文疑缺故字. 今疏所不

取. 正說中謂佛以證極登金剛原本無爲. 終

爲衆生故化有長短. 料簡中. 初答謂是圓者.

以其聖賢皆得生故  在圓而不言寂光者. 以

讓果故. 若以三品論之. 則等覺以還亦得中

下品生. 而猶存賢聖名者. 當是借別名圓耳.

然下三土中亦有淨土. 如觀經疏云云. 而此

獨推圓極者. 彼約修心妙觀通得云淨. 不同

今文因果對說極爲寂光. 三歎化他中. 約法

譬形聲對釋可知. 外道全無義者. 謂其所說

皆虛妄邪見. 故無實義. 所謂世諦有名無實

義是也. 餘偏小等例爾. 心智卽觀下文. 恐脫

誤. 應云心智卽觀. 寂滅無緣. 觀寂緣空名無

緣照. 方應下二句也. 六動. 如前釋云云. 含生

之生本指在迷. 而獲妙報者. 以其現瑞聞法

故. 得益如此

仁王護國般若波羅蜜經疏神寶記卷第三

經數: 一七○六

經名: 仁王護國般若波羅蜜經疏神寶記卷第四

頁數: 三○六

上              欄

佛說仁王護國般若波羅蜜經疏

神寶記卷第四

四明沙門柏庭善月述

釋敎化品之餘

時諸大衆下. 衆旣聞法深廣. 其得法利亦復

稱是. 故經云云. 謂以類則六道八部之別. 以

益則無生正位之殊. 得道□促歷生多少. 入

位有異. 疏簡惡道得忍. 可知. 無生法忍正當

諸敎證眞之位. 大約與正位無別. 如□賢觀

明無生入正位是也. 據今所明復似不同. 一

以二空言之. 二約眞似爲說. 則正位通眞似.

無生唯局眞. 未知的何所據. 然以證聖人性

句正之. 是亦義當證位. 疏雖未始定判. 而證

入位次務在所得. 豈必爲定論邪. 二空之說

亦隨文用與爾云云. 一生二生或約破無明

一品二品. 如大經說. 或約損生. 如今文例釋

云云. 善男子下. 如來述成. 合於敎理. 蓋其本

[&FFFF]#深遠故也. 於是先告實發[&FFFF]#. 據疏釋實合

在得道果上. 言其本所住位與佛相□. 驗知

今[&FFFF]#去佛不遠. 十地法雲能師子吼. 豈虛授

哉. 其爲般若發起信不誣矣 述贊中略不出

三義. 列釋如後. 唯佛與佛與或作以. 如經律

亦有作與義用者. 以法華正之. 終不若與. 不

爲菩薩者. 爲恐作唯. 發問之言. 亦從初云爾.

依義廣釋中. 言一切諸佛是中生等者. 中應

作二釋. 謂其中之中. 則一切諸佛雖有生滅

化三. 皆不離其中. 若作中道之中. 則雖復生

中              欄

滅無非中道. 亦猶佛常好中云. 就明空義爲

三. 一約化相空則曰無生無滅無化. 謂以蕩

立言之. 則法身本無相. 爲物故有形. 所以王

宮生雙林滅者. 以生滅化衆生立也. 又曰無

生滅化者. 蕩也. 卽蕩而立. 卽立而蕩. 中道在

焉. 無自無他下. 疏謂逐難重釋. 其說似迂. 今

只作□上覆. 疏釋之. 謂凡言化必有自他. 有

自他則有一二故覆. 疏云無自無他無一無

二. 第合作無. 非化非不化. 則化不化雙泯. 安

有於相乎. 則無相而已. 而曰非無無相者. 則

又反上重立. 旣無無相. 而無相亦無. 何有於

去來. 亦應云非無去來. 所謂不來相而來. 無

見相而見. 非無來去. 亡其[&FFFF]#耳. 故曰如虛空.

此下凡有三如虛空句. □結終歸於空. 則畢

竟空而已矣故今約三節釋義. 其理明矣. 二

約衆生人法明空. 如文云云. 謂一切衆生無

生滅等. 總明人法空故. 生滅等三亦悉□得.

故皆空也. 非不因果者. 例上蕩立可知. 如疏

引大品等具釋顯然. 今不別解. 煩惱下. 別明

二空. 此我人等本屬見使故. 以煩惱該之. 若

論我所. 卽假名所託. 本當實法. 今以者字當

之. 約能計者說. 當是人法二執. 一切法集下.

以實法顯空. 實本非假. 爲成空義故. 以名等

三假言之. 法境界空者. 正言人法所顯之空.

此空無相故不可轉. 此空不[&FFFF]#倒故不順幻

化. 圓覺所謂知幻卽離離幻卽覺故. 不隨諸

幻. 是亦不順之義也. 無三寶者. 凡諸名相本

對治之說. 苟無所對則名亦不立. 今顯空義.

是故云爾. 又曰無聖人六道者. 謂所空境界

下                      欄

旣無世出世之異. 聖名凡號復從誰立. 所謂

絶凡聖之假名是也. 三般若無知下. 克就般

若當體明空. 謂聖凡人法皆空則唯有般若.

而般若亦空. 故曰般若無知等. 謂般若者. 以

智爲名以空爲體. 以無知無見爲相. 所謂知

止於其所不知. 其言至矣. 肇師爲之作般若

無知論焉故其論云云. 而經言不行者. 心路

絶也. 不緣不因者. 不同諸法因緣所成也. 直

卽空而已. 故不受一切法. 不受亦不受始得

爲今不受也. 不得一切照相者. 能照旣亡所照

亦寂. 直如行道相爾. 行猶行深般若之行. 此

其所以爲行道相. 亦如經空相而已矣. 故曰

法相如是等. 總結上說法相如於虛空無非

般若. 故曰如如. 不可以有心得故無可立. 以

一切法悉皆如故. 不可以無心得故無可遣.

以一切法悉皆眞故. 是則般若功德非衆生

心行所及故. 不可以衆生五陰假實中行. 與

夫境界智解. 皆所[&FFFF]#及故也. 唯順於空契無

相. 然乃可行爾. 故知般若其爲不可思議言

語斷心路絶者是矣. 惟其不可思議故. 菩薩

於守行之. 是爲一切行藏. 卽前所謂三十忍

等是也. 一切如來於中住化. 是爲一切佛藏.

卽上品寂光極智所照之境故. 皆不可言言

而識識也. 善男子下. 述贊功德. 旣不可思議

亦不可度量. 則王之所說勝矣. 只合云於王

所說如海一滴. 其文曉然. 而經云如王所說

義. 似反覆故. 使從容釋之. 至於問答顯王說

爲勝. 以其有本故也. 故曰王無本地云何而

知. 反釋云爾. 然以文本意. 宜從初釋. 若從容

經數: 一七○六

經名: 仁王護國般若波羅蜜經疏神寶記卷第四

頁數: 三○七

上              欄

以言. 則各當爲便聖賢分上. 宜乎勘酌也. 分

義功德者. 謂於無量義中言其少分爾. 疏推

月光之德無量. 雖略而盡. 非無此理. 或恐指

般若而言. 其義亦順. 更當詳之. 亦爲過去來

今下. 多應述可月光分義. 述可猶印可也. 十

四法門下. 勸修可知. 不由此門得薩婆若者.

擧要結勸也. 何以故下. 更重徵釋. 示無異道

也. 楞嚴所謂十方薄伽梵一路涅槃門. 又曰

方便有多門歸源性無二. 是也又以無滯釋

門. 能通釋路. 亦一往爾. 如能通曰門. 豈非門

亦能通. 由此門故得薩婆若. 則門亦無滯. 何

獨路味. 乘正路者. 非今十四忍門終始圓實.

何由乘之行大直道. 其超百千劫難見身得

妙報者. 不爲過矣. 佛告大王下. 以大章則答

第二問. 以文兼三問. 此當答第三問也. 正言

菩薩以何相見衆生. 使衆生可化. 雖正問所

化而實兼能化故. 若以下答兼二意. 謂菩薩

能自視身如幻化相. 見所化衆生亦如幻化.

則可以化之. 不然則若自若他皆爲著我人

衆生壽者. 乖於般若自性. 非今所以化也. 所

謂若知衆生無所有. 誓度無所有之衆生. 斯

言盡矣. 後諸所說. 爲未了者開演說之爾. 正

廣答中. 衆生識者. 最初一念性非木石. 遇其

善則爲善. 遇其惡則爲惡. 此其所以爲善惡

識本. 則三界六道由心發生. 本爲最初一念

終於金剛. 金剛者. 等覺後心也. 於中有始無

始有迷有悟. 有善惡因果之別. 有漏無漏等

之殊. 從心變生. 不可說識亦能成就不可說

衆生色心. 皆一色心之所從出. 識心如幻故

中              欄

色亦如幻. 能化所化[&FFFF]#不咸然. 此所以以幻

化身見所幻者. 眞行化衆生也. 故疏釋云云.

謂本識者. 卽正因佛性指出識體也. 所謂夫

有心者皆當作佛是也. 非有非無者. 非二邊

所得度量也. 所謂適言其有. 不貌色質等是

也. 不知不忘者. 正言識體非記無記也. 如水

濕性等. 謂諸法各隨性別. 非所謂性一也. 但

隨善惡而有差別. 則性習所以異也. 文引大

經爲證者. 非全證同. 亦以顯異. 上以水火等

性爲言. 取其性習之性而已. 此以一味流異

爲說. 則於異處顯其理同也. 疏簡衆生本際

有無者. 挾彼本文以無難有. 若言本際不可

得則無也. 亦應以有難無. 但文略耳. 答略爲

二. 一約理明無. 則不容有前後. 疑多一無字.

二約事明有. 則一念生識義固有之. 然非所

謂眞際之際. 若夫大敎以明則際乃無際. 無

際乃際. 際與無際兩得之矣. 亦未始有定說

也. 如常論云云. 衆生識下. 廣答所化衆生如

幻相. 夫幻以虛假不實爲義. 疏約六假科釋

之. 初法假中明一念識生五陰色心. 復於一

色生無量色. 則十二入義在其中. 又以四大

所造而生五識. 識託於根. 是爲五根. 則十八

界盡之矣. 然皆從一出多. 自無幻有卽幻假

之相   旣明根識四大. 則四類法空識等亦

悉兼之. 但文略耳. 故總結如疏可解. 不明法

入色者. 於其色心法入爲少分故也. 是亦1文

略. 二明聖凡見異者. 是亦法無自相或見爲

假. 或見眞實. 故曰凡夫六識[&FFFF]#等. 謂凡夫識

[&FFFF]#見假而眩於實. 香味觸法本名下之實. 而

下              欄

聖人識淨見實而不惑於假. 此聖凡所以見

異也. 至於聖有小大淺深故. 見有常無常. 或

滅色顯常. 或於實見理等. 所謂諸法何嘗自

謂同異. 當知一切由心分別是也. 衆生世諦

之名者. 疏科此下爲受假. 非無受義而文不

顯只合兼下科同爲一假名. 對上五陰實法.

成人法二境. 接後三假俱得名幻. 文簡而不

煩. 雖與科異. 然亦有文同而科異者. 如妙疏

等文云云. 若有若無者. 謂於世諦法上假名

有無. 但生衆生憶想. 名爲世諦. 非實諦也. 又

世而非諦. 故曰世諦. 假□幻化故. 有而實非

有. 非有而有. 是爲幻有. 亦名幻諦. 又幻諦

者. 對實諦得名. 世諦者. 對非諦爲說. 各當其

理. 而隨義淺深爾. 又曰乃至六道幻化衆生

等者. 謂有能所. 一以六道幻化爲能見. 見幻

化爲所見. 二以幻化二字爲能見. 見幻化四

性爲所見. 但句義影略爾. 無他說也. 疏言見

者下. 覆釋上見義. 非直能見而已. 亦能照知

能化所化一皆如幻. 謂眞幻者. 卽別敎菩薩

能化人也. 言別則通圓可知. 文缺略耳. 化實

幻者. 卽上六道凡夫是也. 化及所化悉皆見

之. 是故云爾. 於是復□上云幻諦等. 謂此幻

法空劫以來. 乃至佛未出時. 本無名字. 縱有

其名亦無實義. 故曰無義名幻法. 所謂世諦

有名無實義是也. 故知幻化本爲名字. 旣無

實義. 豈有體相. 故於無六道等一切名字. 然

若一向無名則衆生於實道無所入. 諸佛於

權方無所施. 衆生何由出生死乎. 以是故佛

佛出世. 爲衆生故施設假名. 令諸衆生因名

經數: 一七○六

經名: 仁王護國般若波羅蜜經疏神寶記卷第四

頁數: 三○八

上              欄

識法. 由法悟空. 光明所謂劫初廓然萬物無

字. 聖人仰則眞法俯立俗號等. 卽其義焉. 如

空法下. 結攝前來三界等法. 無量名字悉如

空法. 則如幻如化無非般若. 以例餘法. 起後

三假相續相待無定實法. 是卽如幻故. 曰非

一非異等. 所以必約相續假等以推之者. 謂

於人法二空有未能入故. 須續待以資發之.

必使入空而後已1具. 如止觀等文. 夫續以前

後相續不斷爲義. 使定一異不名爲續. 非一

非異爾乃名續. 如2芽莖等體非一異次第生

長. 是爲續假. 以是推之. 無定實法. 是卽空

也. 又相待假者. 以一切名相相待. 如五色有

無等. 亦名不定相待. 故疏有二意之釋. 謂相

對待相形待. 配義可知. 而云相避待者. 猶言

不兩立之義. 如論云云. 又緣成假者. 亦名因

生. 不出以五陰十二支等因緣假成衆生. 故

曰俱時因果等. 疏釋云云. 但文有影略. 似不

易見耳. 言緣見是俱時者. 見應音現. 謂觀現

境在一時內爲俱時. 若推觀在因卽異時. 又

梁柱成舍爲俱時. 而成有漸次爲異時. 如十

二時有前後爲異時. 共成一日爲俱時. 燈及

明等其義可知. 然以此等因果心其實法. 皆

悉□得. 是爲幻諦. 衆生居幻而非諦則爲妄

幻. 幻而能諦方名幻諦. 幻諦卽空也. 若菩薩

如上所見. 衆生幻化猶是通途言之. 十住菩

薩下. 始是今能化菩薩所見. 故曰如幻諦而

見菩薩化衆生爲若此. 總結歸上問也

釋二諦品

次敎化而後明二諦者. 疏約二義論次. 初以

中              欄

內對外. 則內護文有三別. 謂因果自他及以

依正. 通得爲次. 二以今二諦對上二護. 則能

依所依之別. 卽前所見幻諦等. 依於不思識

眞俗故. 次之以二諦焉. 總明二諦云是佛敎

之大宗者. 謂以本言之. 則如來常依二諦說

法. 一代所說[&FFFF]#過此二. 又以七二諦該之. 則

一化五時攝無不盡. 推而極之. 何法而非眞

俗乎. 抑若以爲有無. 孰不知之. 惟其所以有

無究其所以審諦. 至於歷敎淺深隨文詮義

有接有正情智開合. 此所以難也. 夫諦只是

理. 理尙無一. 云何有二. 肉有種種差別邪. 又

曰凡夫見淺名俗聖人見深名眞等. 由是言

之. 則唯眞俗而已矣. 於是通□前品結次云

云. 二重問答□明不二之旨. 初二諦不二. 經

問云云. 亦應曰世諦中有第一義否. 但是文

略. 其□徵則曰. 若言無等. 古今凡二說. 一引

古釋. 二今解. 卽今疏之說也. 據理則各當其

義. 雖兩存之可也. 但初約凡聖智對言. 則一

凡一聖失於諦義. 以今所明則諦智兼得. 故

一一言有無者諦也. 言皆空等智也. 故知兩

得之矣. 所問意頗難見. 得下偈旨. 方知無說

無聽之妙. 乃今非一非二之談. 惟其非一非

異. 卽般若正慧有在. 於此學者審之. 不容擬

議. 偈頌答者. 長行旣引月光往因爲□故. 此

宜以七佛所說偈示. 如下科釋. 節目條理無

非是者. 不在品量之論. 然以眞俗二諦直一

妙理本無分別故. 以一無言之. 則無性無相

無自無他. 無有無無無二不二. 無作不作等

皆悉無也. 以本有言之. 則第一義本有法性

下              欄

本有. 因緣本有諸法本有. 有無本有. 二諦

本有. 三假本有. 無適而非本有也. 以空言

之. 則第一義空也. 諦實亦空也. 寂滅亦空

也. 二無二亦空也. 幻化虛空華如影三手

等. 亦空也. 至於以第一義則皆第一義. 以

世諦則分世諦. 以一則俱一. 以二則俱二. 以

有則皆有. 以無則皆無. 以是則皆是. 以非則

皆非. 以一切異名別說則皆異名別說. 以[&FFFF]#

言軟語則皆[&FFFF]#言軟語. 以上偈句錯綜言之.

殆不容以倫理明義類曉. 直彰妙理之無盡

般若之自性爾. 有無本自二下. 正答難云云.

初一行中. 疏似差誤二三字云云. 今復以偈

合釋之云. 有無本自二. 天然理具足. 覆如牛

二角. 不可缺一故. 解心見無二. 於二見不二.

非實無有二. 二諦常不卽. 不卽亦不離. 而智

能解了. 心二不可得. 復以理遮情. 非謂二諦

一. 還以智照理. 知二亦無二. 非二何可得. 於

解常自一. 理不妨智故. 於諦常自二. 智不妨

理故. 理智更相顯. 無一復無二. 通達無二道.

是眞入不二. 要知無聽說. 卽此聽說是. 明世

諦有無中. 言三手者. 謂手止有二. 若言三手

則無而已. 亦猶淨名所謂第五大第七情等

是也. 大王菩薩下. 釋成上菩薩於一義中常

照二諦以化衆生文. 爲二. 初略次廣. 以其初

文不定一二故. 不作二義一義科也. 初略謂

第一義者. 空也. 常照二諦者. 不離眞智而化

於俗. 則知佛及衆生常一而已. 然則疏言照

俗化凡夫照眞化二乘者. 文約所照以分眞

俗爾. 非謂能照之眞亦當所化. 若以能照之

經數: 一七○六

經名: 仁王護國般若波羅蜜經疏神寶記卷第四

頁數: 三○九

上              欄

眞望所化俗. 則眞俗俱眞. 以所化俗望能化

之眞. 則眞俗俱俗. 文各有當不可一準也何

以故下. 初□上重徵. 次廣釋者. 凡三對. 初能

所對以明不二. 故曰佛及衆生一而無二. 惟

其無二故. 得以衆生空置菩提空. 卽所化歸

能所也. 以菩提空置衆生空. 卽能化歸所化

也. 置猶安置諸子□藏之置. 如水投水無不

入也. 如空合空無不一也. 又曰以一切法空

故空空等. 此語兩屬. 若作承上. 則是結前

能化所化同一空故. 得以相入也. 若作生下.

則是一切法空者境也. 空空者. 由境空故智

空. 亦由智空故境空. 故曰般若無相等. 謂無

相者. 體自無相. 亦無無相故. 若眞若俗如虛

空相. 則又曰. 空於無明無他相也. 及薩婆若

無自相也. 苟無自相. 則見者爲誰. 受者爲誰.

因乎果乎皆不得而有也至於曰五眼成就見

無所見. 則佛果亦空. 所謂五眼具足成菩薩.

是也. 文復以行例見. 則曰云云. 行猶行於甚

深般若之行. 行不行等旣皆不受. 不受亦不

受. 是則不受卽般若之自性也. 三染淨對則

曰云云. 謂菩提煩惱雖迷悟染淨之異. 而於

第一義中元只一體. 故無二如. 所以未成佛

時. 全淨爲染. 旣成佛後. □迷成悟. 其實無

別法也. 白佛言下. 重□前文. 三對之義. 總不

出諸法空相. 則無有文字. 云何佛菩薩得不

離文字而行諸法空相. 以般若敎化衆生. 經

言行諸法相疑脫一空字. 疏言若諸空如. 疑

脫一法字. 次答中曰法輪者. 該十二部經而

一皆言如. 則不卽文字不離文字. 惟其不離

中              欄

故法法皆如而得行於諸法空相. 疏以經名

釋十二部者. 據理應先標梵語. 釋以華言. 今

則反是. 從經便也. 是名句下. 以例敎體. 有假

有實. 名味句者. 爲三假. 聲色其一實也. 三一

和合以成敎體. 聲雖非報而託於報. 故亦名

果. 克論文字. 雖非善惡以所詮法無非善惡

故亦記攝. 究而言之. 亦不卽離. 初無定性. 是

亦空也. 空故皆如. 是則不著文字而行空相.

其義蓋如此. 故曰若取文字不行空者. 反斥

非顯是也. 而疏謂行空非正觀者. 殆與今反.

未詳云云. 大王如如文字下. 更端再示因行

修相. 言如如者. 意與前後別. 當是如於所如

之文字以修諸佛智母. 而能生於當果. 故云

智母. 有理性行性之別. 亦是一切衆生性根

本者. 理性性也. 卽性成智. 是爲薩婆若體. 故

以三世言之. 則當得爲智母. 未得爲理性. 已

得爲薩婆若. 其實一也若三乘般若下. 行性

性也. 以約三乘行殊性一故. 云行性. 則不生

不滅自性常住是也. 又曰一切衆生以此爲

覺性者. 以通證別也. 但前明理性故曰根本.

此從行說故曰覺性. 大體無別也. 若菩薩無

受下. 總結成說行無非般若. 仍復宗前護等

三義. 爲若此也. 於文中有脫誤者. 今爲正之.

謂菩薩內心能無受著. 則外無文字可得. 是

爲無受無文字. 無文字者非無文字. 文字性

離爲離文字. 止觀所謂達文非文非文非不

文. 尙何文字之有. 故曰離文字爲非文字. 文

多一非字. 修無修者. 以說例行. 則修而無修.

修無修者. 文屬下句. 誤作修文字者. 致難曉

下              欄

爾. 但使文會理顯. 小有異同. 亦復何爽. 更

試詳之. 又白佛下. 重以衆生根行. 問法門爲

一二無量者. 疏爲二釋. 從後釋是也. 根謂根

性. 利鈍之殊. 行謂所修. 淺深之別. 根行所被

也. 法門能被也. 經以所從能爲問. 則曰法門

亦有一二無量邪. 答云一切法觀門等. 文間

言爾. 應云一切法本非一二. 觀門乃有無量.

抑又以觀從諦. 本非一二. 以諦從觀. 乃有無

量. 是法則從境. 觀則從智. 境觀相顯. 所以

異也. 又曰一切法亦非有相等者. 復顯一切

法非一非二. 故曰亦非有相等. 具應作四句.

謂非有相. 非無相. 非非有相. 非非無相. 文略

中二句. 亦可作單複論之. 則上句從單略無

相句. 下句從複略有相句云云. 究而言之. 非

一切相是名實相. 則是菩薩不見衆生相. 不

見有一法二法之可得. 若菩薩見衆生相. 見

有一法二法而可得者. 卽不見今第一義諦

之一二也. 故曰一二者第一義諦也. 又曰若

有若無者世諦也. 疏謂是諸見本. 斯義則局.

今云是諸法本. 以諦觀之不出三諦攝一切

法. 所謂空諦卽空也. 色諦卽假也. 心諦卽

中. 無非心性故. 是非者與今所明眞俗中道.

同出異名. 開合異耳. 亦與一家所傳三觀. 其

旨一也. 而疏曰一切法者事理俱該. 其說云

云. 於理非無是義. 但眞俗各三分別而已. 未

見今三諦之妙. 以今言之. 所謂圓見事理一

念具足則盡之矣. 夫惟一念具足. 則不一異

無前1後. 法本自然. 未始增減. 天眞妙性有

在乎是. 始終[&FFFF]#攝. 其旨彌顯. 一家觀門何以

經數: 一七○六

經名: 仁王護國般若波羅蜜經疏神寶記卷第四

頁數: 三一○

上              欄

加此. 所以三諦之後明三假者. 復宗. 二諦以

顯皆空. 則不離色心. 無非般若. 一一根行

何[&FFFF]#由斯. 卽事而眞不遠復矣. 故曰非一非

二之法門也. 餘歎敎勸持等文. 如疏科釋. 可

知

釋護國品

經以護法標名. 敎以立法爲本. 此品所由設

也. 而護有內外. 內以護法則有護果護因護

化衆生等. 依於眞諦也. 外以護人則有護國

護民護患難等. 依於俗諦也. 故次二諦而有

此品焉疏釋爲二. 初依文分內外可知. 次釋

品題又二. 若以言便. 應先釋護次釋國. 今從

義便. 不先有國護何有施. 故初明國土. 次陳

護之所由. 初文者. 謂世間則分段三界. 凡夫

二乘之所依也. 凡夫該於人天. 而不言四趣

者. 非今所護之本也. 若以佛意何所不通. 二

出世間則變易三界. 四聖之所依也. 今文以

十信至十地者. 約斷惑出界者言也. 二乘未

斷果縛已還. 猶在界內故也. 餘未斷惑菩薩

例同二乘. 故略不言. 詳論云云. 次所由者.

亦有內外. 謂劫盜等外賊也. 煩惱結使等內

賊也. 爲內外賊設內外護. 而有能所焉. 謂能

護則百部鬼神等護諸外也. 般若智慧等護

諸內也. 推本言之. 率由神力護持聖功昭著.

豈人力所能爲然. 亦因人而致爾. 故曰若內

外等. 委如後釋. 次約敎觀釋者. 所護之國不

出有四. 謂四土也. 能護觀法. 謂生滅等. 隨敎

觀別. 其義可知. 由觀力故則三惑不起. 三惑

不起則四土安隱矣. 又百部下. 明所護不同

中              欄

謂百神止能護國而不及正. 故曰依報國. 般

若本護於正而亦護國. 故曰正報國. 一往雖

爾義必兼通. 又護命等例然. 入文隨釋. 言吾

今正說等者. 從所請言也. 然法必從深. 故先

明護果. 抑非本無以治末故也. 國欲亂時者.

夫國之治亂興衰. 固自有時亦必有漸. 有時

則可以識變通. 有漸則可以知戒懼. 亂而知

懼. 其爲難也何有. 故曰存而不忘亡安而不

忘危. 又曰其亡其亡繫于包桑. 知難之謂也.

有以實害爲燒者. 但是實被其害. 是爲燒義.

非必三災之火. 而此言劫燒者. 亦取其甚者

言之. 如妙疏明三毒火等是也. 若果所謂劫

火固不可得而逃. 尙得而護哉. 當防於未然

可也. 若夫大火所燒時我此土安隱. 雖劫火

亦不得而焚矣. 思之. 當請百佛像下. 明護法

謂用. 建置如儀. 謂請像一. 集衆二. 延師講

說三. 供養三寶四. 供承法主五. 日二時講說

般若六. 當有百部鬼神樂集聽法因致護國

七. 已上條式貴在精嚴. 無他說也. 次明所護

難者有二. 謂鬼人等二. 火難等三. 其中天地

怪異等. 亦在人難數中. 謂天地三光本無怪

異. 失度由人故亦人難攝也. 如水火風災等.

本各以業感以類應. 何以講此經法而能[&FFFF]#

邪. 是亦必有道矣. 今無論之. 以他請試以

名敎言之. 有曰天時不如地利. 地利不如人

和. 是國之有□患者在乎天不時地不利人

不和而已. 使能講此經法道. 達其所以天理.

修其所以人事. 則三者得矣. 其於國難何有

乎. 又曰域民不以封疆之界等. 則知護國之

下              欄

說不在諸彼而在乎. 此使天下[&FFFF]#不臣順而

歸之. 其於1封疆之界山谿之險兵革之利. 如

有乎. 則又曰得道者多助失道者寡助云云.

然以域內之敎助順之德. 其[&FFFF]#若此. 肉般若

功德之大. 安往而不濟乎. 則又何疑焉. 由是

論之. 此理甚易見. 而人[&FFFF]#能篤信力行之耳.

更俟通人有以講究之. 經明法用不一. 不但

護國而亦護福護難等. 故護國所以護難亦護

人民. 護福所以心願. 雖所護之言衆. 而實則

二焉. 然於心願亦有心慧解者. 豈亦名福. 但

對今般若故. 世智亦屬福攝. 人中九品者. 旣

曰心富貴官位. 當是九品官爾. 又曰敷百

高座者. 而疏有貧富之簡. 故曰若準此文應

以講法爲正. 雖不通所問亦應圓其說. 曰若

乃貧富則隨力焉. 正自不□也. 昔有王下. 引

證爲二. 初引天證護國. 頂生一緣文有二段.

初出生瑞相. 二墮惡有由. 卽夜叉從地出已

下文是. 此下又有帝釋依經請護. 如七佛法

用. 以至云頂生卽退. 謂退墮也. 然以其初瑞

相. 頂生信非聊爾人也而後報如此. 故知福

報有時而盡. 苟非自般若中來. 其不足恃也

明矣又大王下. 引人王證護身. 又爲二. 一明

難緣如文. 天羅者. 斑足父也. 初明來自. 常供

一仙人下. 明忍辱因. 王卽2遣願下. 明因願

得脫爲羅刹王. 後諸羅刹言下. 明設會張本.

時須陀王下. 結會古今. 如文. 其普明王下. 二

正明設會護難文有長行偈頌. 如文. 據疏科

頌. 不出無常苦空無我四義. 本小敎之說. 而

以爲般若者. 然以聞者得空平等三昧. 非般